***Laundry Service*** (בעברית: **שירותי כביסה**) הוא אלבום האולפן החמישי של הזמרת-יוצרת הקולומביאנית שאקירה, בנוסף האלבום הוא האלבום הראשון של הזמרת בשפה האנגלית. בפעם הראשונה בכל הקריירה של הזמרת, יצא לאור אלבום שרובו בשפה האנגלית בניגוד לארבעת אלבומי האולפן אשר קדמו לו וכולם היו בספרדית. לאחר שהוציאה שני אלבומים בספרדית אשר נחלו הצלחה רבה, הזמרת גלוריה אסטפן עודדה את הזמרת להקליט שירים באנגלית מכיוון שהאמינה שיש לה פוטנציאל להצליח גם עם שירים בשפה זו. אמנם שאקירה היססה לגבי ההחלטה אך לבסוף החלה לשפר את האנגלית שלה על מנת שתוכל לכתוב שירים בעצמה עד שלבסוף יצא האלבום ב-13 בנובמבר 2001, על ידי חברת התקליטים אפיק רקורדס. שם האלבום משקף את השקפותיה של שאקירה ולכן נקרא ככה. האלבום הוא בעיקר אלבום פופ רוק, אך משלב בתוכו מגוון רחב של סגנונות מוזיקליים אחרים ביניהם: מוזיקה אינדיאנית, דאנס-פופ, מוזיקה ים תיכונית, רוקנרול וטנגו. התוכן הלירי של האלבום מבוסס ברובו על אהבה ורומנטיקה. כל השירים באלבום נכתבו והופקו על ידי שאקירה עצמה ועזרה נוספת של כמה כותבים ומפיקים אחרים.

מתוך האלבום יצאו שישה סינגלים: הסינגל הראשון היה השיר "Whenever, Wherever" אשר זכה להצלחה עצומה בכל העולם, כאשר הגיע למקום הראשון ב-29 מדינות שונות ביניהן: אוסטרליה, אוסטריה, צרפת, גרמניה ואיטליה. בנוסף הגיע למקום ה-6 במצעד הבילבורד האמריקאי מה שהופך אותו לאחד השירים הכי מצליחים של הזמרת במצעד זה. נכון להיום מכירותיו עומדות על 9.9 מיליון עותקים מה שהופך אותו לאחד מהשירים הכי מצליחים בהיסטוריה. הקליפ לשיר זכה להצלחה עצומה גם כן, כאשר צבר מעל 400 מיליון צפיות יוטיוב, ובכך הפך לאחד מהווידאו קליפים הנצפים ביותר בכל ההיסטוריה של שנה זו ומטה, ולעשירי הנצפה ביותר של הזמרת עד היום. הסיגנל השני מהאלבום היה, "Underneath Your Clothes" אשר הצליח לשחזר את הצלחתו של הסינגל הקדם לו, כאשר נחל הצלחה עצומה גם הוא כאשר הגיע למקום הראשון במצעדים רבים (בין היתר באוסטרליה, הונגריה ובנוסף באוסטריה), ומכר למעלה מ-6 מיליון עותקים מה שהופך אותו לאחד מהשירים המצליחים ביותר בכל הזמנים. הסינגל השלישי מהאלבום הוא השיר "Objection (Tango)" אשר גם זכה להצלחה רבה ברחבי העולם, והגיע לעשירייה הפותחת במדינות רבות. "Te Dejo Madrid" ו-"Que Me Quedes Tú" אשר גם יצאו כסיגנלים מהאלבום זכו להצלחה גדולה בספרד ובאמריקה הלטינית. הסינגל האחרון מהאלבום אשר נקרא "The One" לא הצליח לשחזר את ההצלחה של כל יתר הסינגלים וזכה להצלחה בינונית. על מנת לקדם את האלבום, יצאה שאקירה יצאה לסיבוב ההופעות השלישי שלה, אשר נקרא "Tour of the Mongoose", סיבוב הופעות ושבמהרה הפך לאחד מסיבובי ההופעות המצליחים ביותר של הזמרת עד היום.

עם יציאתו קיבל האלבום ביקורות מעורבות מבמקרי המוזיקה. מבקרי מוזיקה רבים החמיאו לשילוב הסגנונות המוזיקליים הרבים באלבום אם כי חלק ממבקרי המוזיקה טענו "שהאלבום נשמע כללי מדי". גם היכולות הווקאליות של שאקירה באלבום זכו לביקורות חיוביות ממבקרי המוזיקה. האלבום זכה להצלחה עצומה ברחבי העולם, כאשר הוא הגיע למקום הראשון במצעדי מדינות רבות, ביניהן; אוסטרליה, אוסטריה, בלגיה, ושווייץ, ולחמישייה הפותחת בארצות הברית, ארגנטינה, גרמניה וכולי. האלבום הגיע למעמד "פלטינה" ברחבי מדינות רבות סביב העולם ביניהן קנדה, אוסטרליה, שווייץ וספרד שם הגיע למעמד "פלטינה מחומשת". בארצות הברית השיר הצליח להגיע למעמד "פלטינה משולשת", ובבריטניה הצליח האלבום להגיע למעמד פלטינה כפולה. האלבום הפך לאלבום השביעי הנמכר ביותר בשנת 2002, עד שנת 2003, מכירותיו עמדו על כ-13 מיליון עותקים ונכון להיום מכירותיו עומדות על כלמעלה מ-20 מיליון עותקים, והוא נחשב לאחד האלבומים הכי מצליחים ונמכרים אי פעם. בשנת 2019, דורג האלבום כאלבום הנשי ה-35 המצליח ביותר בכל הזמנים באירלנד.

רקע ויציאה
----------

האלבום יצא ב-13 בנובמבר 2001 במספר מדינות, כגון אוסטרליה, צרפת, איטליה, שווייץ וארצות הברית. באמריקה הדרומית, האלבום יצא רק בינואר 2002. בנובמבר 2002, יצאה לאור מהדורה מוגבלת של האלבום בשם *Laundry Service: Washed and Dried*, הכוללת רמיקסים לשירים מהאלבום, ודיסק בונוס. שאקירה בחרה בשם זה לאלבומה מכיוון שרצתה להציג את שתי אהבותיה הגדולות ביותר – אהבה ומוזיקה, אותן היא משווה לסבון ולמים: "זה היה טיהור עמוק, כמעט כמו להיוולד מחדש", אמרה שאקירה על בחירת שם האלבום. גם עטיפת האלבום עצמה עוצבה על ידי הזמרת.

חברת התקליטים שהוציאה את האלבום התנגדה בהתחלה לרעיון, ורצתה ששאקירה תקליט שירים באנגלית, אך תשלב אותם באלבום בשפה הספרדית. גלוריה אסטפן, אשר הגתה את הרעיון ששאקירה תוציא את האלבום, התווכחה עם מנכ"ל חברת התקליטים טומי מוטולה, שטען כי הקהל האמריקאי לא יקנה אלבום בשפה הספרדית רק כי משולבים בו כמה שירים באנגלית. בסופו של דבר מוטולה השתכנע, והאלבום יצא לאור. ביציאת האלבום אסטפן אמרה: "נלחמתי על זה עם טומי [מוטולה] כי הם לא האמינו בזה, הם ניסו לחשוב בתוך הקופסה ואני ניסיתי להוציא אותם מהקופסה. למרבה המזל, טומי שאני כל כך אוהבת ומעריצה הקשיב לי".

### כתיבה והפקה

גלוריה אסטפן (אשר בעלה ניהל את שאקירה באותה תקופה), הציעה לבעלה שהגיע הזמן של שאקירה להשתלב במיינסטרים ולהקליט אלבום באנגלית. שאקירה היססה לעשות זאת מכיוון שאנגלית אינה הייתה שפת האם שלה. לכן אסטפן הציעה לה לתרגם את השיר "Ojos Así" מהשפה הספרדית לשפה האנגלית, כדי להראות לה שהיא שולטת בשפה. לאחר ששאקירה תרגמה את השיר אסטפן התפעלה ממנה ואמרה "שהיא לא יכלה לעשות את זה יותר טוב". בעקבות כך שאקירה החלה לפתח את האנגלית שלה כדי שתוכל לכתוב שירים בעצמה. בנוסף כדי שתוכל להביע את עצמה יותר טוב באנגלית היא קנתה מילונים, החלה לנתח מילים של שירים של בוב דילן, ובנוסף קראה שירה ואת עבודתם של סופרים כמו לאונרד כהן וולט ויטמן, ואף ולקחה שיעורי אנגלית ממורה פרטי.

השיר הראשון שכתבה באנגלית היה "Objection (Tango)". בריאיון אמרה שאקירה כי כתיבת שירים באנגלית היה דבר מאתגר עבורה: "התפללתי וביקשתי מאלוהים שישלח לי שיר טוב היום ואני זוכרת שהתחלתי לכתוב את השיר ואחרי כמה שעות כתבתי כבר את המוזיקה ואת המילים ובזמן שזה קרה זה היה רגע קסום בשבילי." לאחר שסיימה עם השיר שאקירה החליטה לכתוב 10 שירים נוספים ולהקים אולפני הקלטה ניידים באזור הכפרי של אורוגוואי. היא כתבה את השירים עם מילון ביד אחת ותזאורוס ביד אחרת. במהלך העבודה על האלבום היא שיתפה פעולה עם סופרים ומפיקים שונים ובניהם גלוריה אסטפן, לסטר מנדז, לואיס פרננדו אוצ'ואה וטים מישל. שאקירה אמרה כי היא הייתה "בשליטה על האלבום יותר מאי פעם", היא פיקחה על פיתוח האלבום ושימשה כמפיקה העיקרית שלו.

הרכב מוזיקלי
------------

A woman with curly golden hair is dressed in a red jacket over a black top. She is looking upwards and laughing.שאקירה במהלך סיבוב ההופעות לקידום האלבוםאף על פי שבראש ובראשונה האלבום הוא אלבום בסגנון "פופ רוק", הוא שואב השראה ממגוון ז'אנרים נוספים. שאקירה אמרה שזה בשל המוצא המעורב שלה ואמרה: "אני היתוך, זו האישיות שלי, אני היתוך בין שחור ללבן, בין פופ לרוק, בין תרבויות- בין אבי הלבנוני לבין הדם הספרדי של אימי, הפולקלור וריקודים הערביים לבין המוזיקה האמריקאית".

השפעות ערביות ומזרח תיכוניות השפיעו על האלבום ובראשם בשיר "(Eyes Like Yours \ Ojos Así)", וגם מוזיקה דרום אמריקאית כמו בשיר "Objection (Tango)" שמשלב גם אלמנטים של רוקנרול. בין שירי האלבום ניתן למצוא שירים שבהם הגיטרה היא הכלי המוביל בשיר. "Whenever, Wherever", הסגנון משלב פופ רוק עם נגיעות של סגנון, אינדיאני. השיר מכיל נגינות בכלים מסורתיים כגון החליל המנוגן במקצב הספרדי.

כמה שירים מהאלבום מבוססים מז'אנר המחול. השיר "Rules" משלב בתוכו את ז'אנר הגל החדש והשיר "Ready for the Good Times" הוא בהשראת הדיסקו. הבלדה "Underneath Your Clothes" היא מהשירים השקטים יותר מהאלבום אשר מושפע מהסגנון של להקת הביטלס, ומכיל מנגינה דומה של השיר "Eternal Flame" של להקת הבנות הבאנגלס. השיר "The One" הוא גם שיר בסגנון של בלדה בדומה שמזכיר את השיר "Michelle" של הביטלס. "Fool" ו-"Poem to a Horse" הם שירים שיותר נוטים לכיוון הרוק. "Fool" הושווה לשירים של אלאניס מוריסט, והשיר השני מכיל יותר אלמנטים של מוזיקת אינדי ומוזיקת נשמה בדומה לשירים של להקת "Horn Section", וגם שימוש בגיטרה בדומה ללהקת "נירוונה". על אף שהאלבום הוא בשפה האנגלית יש בו גם שני שירים בספרדית ועוד שני שירים שהם תורגמו לספרדית מתוך האלבום.

רוב השירים באלבום עוסקים באהבה, בהשראת מערכת היחסים שלה עם אנטוניו דה לה רוה, בנו של נשיא ארגנטינה לשעבר באותה תקופה. השיר "Underneath Your Clothes" הוא בלדה אשר עוסקת באהבה ובהערכה כלפי האדם מבפנים ולא מבחוץ. השיר "The One" עוסק בבחורה שכל כך אוהבת את בן זוגה שהיא מוכנה לעשות הכל בשבילו. בשיר "Rules" היא מציבה כללים לבן הזוג שלה וכיצד להתנהג, מה לעשות איתה כדי שהם יוכלו להיות ביחד וחוקים אחרים. שיר נוסף הנקרא "Objection (Tango)", העוסק במשולש אהבה שבו שאקירה מבקשת לשים לו קץ ולבחור בינה לבין הבחורה השנייה. השיר "Fool" עוסק בבחורה שחושבת כיצד תוכל להמשיך מערכת יחסים עם אדם ששקוע כל כך בעצמו אפילו אם זה בא כבר לרעתו.

סינגלים
-------

* "Whenever, Wherever" - יצא כסינגל הראשון מהאלבום באוקטובר 2001, והוא זכה להצלחה עצומה בעולם כאשר הגיע למקום הראשון ב-29 מדינות שונות ביניהן; אוסטרליה, אוסטריה, צרפת, גרמניה, ואיטליה, ובנוסף הגיע למקום ה-6 במצעד הבילבורד הוט 100, מה שהופך אותו לאחד השירים הכי מצליחים של הזמרת במצעד זה. נכון להיום מכירותיו עומדות על 9.9 מיליון עותקים, מה שהופך אותו לאחד מהשירים הכי נמכרים בהיסטוריה, ולשיר הנמכר ביותר של שנת 2002. בנוסף לכך, הקליפ לשיר זכה להצלחה עצומה כאשר, הוא היה לאחד מהווידאו קליפים הפופולריים ב-MTV, ובנוסף צבר למעלה מ-400 מיליון צפיות ביוטיוב, מה שהופך אותו לאחד מהווידאו קליפים המצליחים בכל ההיסטוריה עד אליו, ולבין הווידאו קליפים המצליחים ביותר של הזמרת.
* "Underneath Your Clothes" - יצא כסינגל השני מהאלבום במאי 2002, והוא הצליח לשחזר את הצלחתו של השיר הקודם, כאשר זכה להצלחה עצומה גם הוא, כאשר הגיע למקום הראשון במצעדים רבים (בין היתר באוסטרליה, הונגריה ואוסטריה), ומכר למעלה מ-6 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים מה שהביא לכך שהגיע למעמד "פלטינה" ו"רב פלטינה" במדינות רבות בעולם.
* "Objection (Tango)" - יצא כסינגל השלישי מהאלבום ביולי 2002. השיר זכה להצלחה רבה, כאשר הצליח להגיע לעשירייה ולחמישייה הפותחת במדינות רבות ביניהם אוסטרליה, והולנד, ואף הגיע למעמד "פלטינה" באוסטרליה, ולמעמד "זהב" בצרפת.
* "Te Dejo Madrid" - היה לסינגל הרביעי מהאלבום אשר יצא באוגוסט 2002. השיר זכה להצלחה רבה ברחבי ספרד, כאשר הגיע שם למקום השביעי, אך במצעד השירים הלטיניים של הבילבורד הוא הגיע למקום ה-45 בלבד.
* "Que Me Quedes Tú" - היה לסינגל החמישי מהאלבום והוא יצא בנובמבר 2002. הסינגל זכה להצלחה רבה, כאשר הגיע למקום ה-10 במצעד הספרדי, ואף זכה להצלחה גם במצעדי השירים הלטיניים של בילבורד.
* "The One" - יצא כסינגל השישי והאחרון מהאלבום, אך לא זכה להצלחה רבה כלל, והיה לסינגל היחידי מן האלבום שלא הצליח להיכנס לאף מצעד בבילבורד. גם הווידאו קליפ לשיר נמחק מערוצה של הזמרת, אך ניתן לראותו בערוצים שונים ביוטיוב.

שאקירה מופיעה במהלך סיבוב ההופעות לקידום האלבום עם השיר "Whenever, Wherever".

סיבוב הופעות
------------

 ערך מורחב – **Tour of the Mongoose**  

בשביל לקדם את האלבום שאקירה יצאה לסיבוב הופעות ב-2002–2003. סיבוב ההופעות כלל 60 יעדים ברחבי העולם. מותגים וחברות שונות נתנו חסות לסיבוב ההופעות כולל מותג הבגדים הבין לאומי ריבוק, וחברת המשקאות הקלים פפסי. בשביל להסיע ולאכסן את כל צוות המופע נדרשו שבעה אוטובוסים ועשרה מעונועים. על מנת לבצע את המופעים הוקם שטח של 350 מטר רבוע והוסדרו 280 אלף ואט של קול ואור. הלהקה שניגנה הורכבה מ-9 נגנים. שאקירה הסבירה מדוע החליטה לקרוא לסיבוב ההופעות דווקא בשמו (סיבוב ההופעות של הנמייה בתרגום לעברית): "הנמייה היא אחת החיות היחידות בטבע שיכולות להביס את הנחשים הארסיים בנשיכה אחת בלבד ולכן החלטתי לקרוא לסיבוב ההופעות שלי ככה כי אני חושבת שאם בכולנו תהיה נמייה אחת קטנה שתביס את השנאה ואת הטינה והדעות הקדומות אנחנו יכולים לנצח כנראה את הקרב."

כמו כן נושא סיבוב ההופעות הושפע מההשקפה הפוליטית של הזמרת. למשל בסרטון אשר הוצג בזמן השיר "Octavo Día" הוצגו בובות קריקטורה של ג'ורג' בוש נשיא ארצות הברית לשעבר וסדאם חוסיין נשיא עיראק לשעבר משחקים שחמט כאשר המהלכים שלהם נשלטים על ידי גרים ריפר. בפתיחה של סיבוב הופעות נראו נחש קוברה ונמייה בקרב אחת נגד השנייה ולאחר מכן קוברה ענקית עולה מהבמה ושאקירה יוצאת מתוכה כאשר היא לובשת מכנסי עור שחורים, חולצת ביקיני שחורה והיא יחפה. במהלך המופע שאקירה שילבה ריקודי בטן ואף ניגנה על כלים שונים, ביניהם מפוחית פה. 8 שירים מתוך האלבום בוצעו במהלך סיבוב ההופעות. השיר "Objection (Tango)" זכה לגרסה "אפרו פאנקית" שונה מהמקור. במהלך הביצוע לשיר "Rules" ניגנה שאקירה על מפוחית פה, גיטרה ותופים, ובמהלך הביצוע לשיר "Fool" היא אף ניגנה בגיטרה חשמלית. השיר "Whenever, Wherever" בוצע בחלק ההדרן של המופע כאשר נורה על הקהל קונפטי. במהלך המופע שאקירה גם ביצעה קאברים למספר שירים כמו לשיר "Dude Looks Like a Lady" של אירוסמית', וקאבר לשיר "Back in Black" של הלהקה AC/DC שבמהלכו להבות של אש בגובה 6 מטרים כיסו את הבמה.

בשנת 2004 יצא "DVD" לסיבוב ההופעות בשם *Live & off the Record* שבו ישנה הופעה מוקלטת מתוך סיבוב ההופעות ובנוסף סרט תיעודי בן שעה שמציג את שאקירה מבלה ברחבי העולם במהלך סיבוב ההופעות. בנוסף יצא גם דיסק מיוחד עם ביצועים חיים לשירים "Poem to a Horse" ו-"Whenever, Wherever" כדי לקדם את ה-DVD. האלבום הגיע למעמד "פלטינה" בצרפת ולמעמד "זהב" בארצות הברית.

הישגים
------

בעקבות יציאת האלבום שאקירה זכתה בפרסים רבים. בטקס "American Latino Media Arts Awards" זכתה שאקירה בפרס "אלבום השנה", ובפרס "הפרפורמרית הנשית יוצאת הדופן של השנה". באותה שנה בטקס פרסי ה-MTV של לטביה זכתה ב-5 פרסים: "אמן השנה", "קליפ השנה" (עבור הקליפ של "Whenever, Wherever"), "האמן הנשי של השנה", "אמן הפופ של השנה", ו"האמן הטוב ביותר בצפון אמריקה הלטינית. בטקס "Premios Oye!", באותה שנה זכתה בפרס "האמן הנשי הבינלאומי של השנה" ו"אמנית הפופ הנשית הלטינית של השנה". באותה שנה בטקס "Premio Lo Nuestro", זכתה שאקירה בפרס "אלבום הפופ/רוק של השנה". בשנת 2003 בטקס ה-"NRJ" זכתה בפרס האלבום הבינלאומי הטוב ביותר. בשנת 2013, המגזין הלטיני כלל את שאקירה ברשימת "10 הלטיניות ששברו מחסומים", וכתב עליה: "שאקירה השתמשה בכישרון השירה שלה, ברוח האנרגטית שלה וכמובן ביכולות הריקוד שלה והפכה לאחד מהאומנים המצליחים ביותר בכל הזמנים". בנוסף נכנס האלבום לרשימת "200 האלבומים המכריעים של כל הזמנים" שנערך על ידי איגוד ההקלטות "Merchandisers", והיכל התהילה של הרוקנרול.

השפעה ומורשת
------------

ההצלחה של האלבום הובילה אותה להיות מאחד האמנים הלטיניים המצליחים ביותר בכל הזמנים. סטיב יואי מ-*AllMusic* כינה אותה "אחת מהאמניות הפופולריות ביותר בפופ מאז ג'ניפר לופז. היא מביאה תחושת פופ מידית, הודות לתחושה הפואטית המוזרה שלה והקליפים הסקסיים שלה שנבנים על ריקודי הבטן שלה." האלבום גם קיבל ביקורות חריפות בכך שהאשימו אותה שהיא לא "נאמנה", ובנוסף גם קיבלה ביקורות שליליות על כך שצבעה את שיערה לבלונדיני, לטענתם כדי להשתלב בשוק האמריקאי. הזמרת הכחישה את ההאשמות, וטענה כי מדובר בצירוף מקרים, והיא צבעה את שיערה שנתיים וחצי קודם לכן. בעקבות הסגנון האתני מערבי שלה, ראו רבים בהצלחת האלבום סוג של הצהרה.

ציור של שאקירה על מכונית מסחרית בפורטוגל בדומה לתמונת הזמרת באחד מהתמונות שהופיעו באלבום.
הסופר והעיתונאי זוכה פרס הנובל לספרות, גבריאל גרסיה מרקס, החמיא לזמרת גם הוא ואמר שהוא "נדהם מהעבודה הפנטסטית שלה". הוא הוסיף כי: "למוזיקה של שאקירה יש חותמת אישית שאינה נראית כמו כל אחד אחר, ואף אחד לא יכול לשיר או לריקוד כמוה בכל גיל בחושניות כזו תמימה שנראית כהמצאה שלה." בארצות הברית ובריטניה הזמרת הושוותה לבריטני ספירס בשל הדמיון במראה, אך מבקרי מוזיקה טענו שבין השתיים יש סגנון קול שונה לגמרי. טד קסלר מה-"Observer" כינה אותה "דיווה אופראית", ואמר כי "ברגע שהיא פותחת את פיה, היא מחליקה להילוך ומניעה בעוצמה על פני הבליטה של בריטני." ג'וליה סמית' מ-"The Daily Telegraph" השוותה את שאקירה לג'ניפר לופז ואנריקה איגלסיאס, בשל העובדה שהשלושה שרים גם בספרדית וגם באנגלית. בריאיון למגזין "לטינה" בשנת 2011, גלוריה אסטפן נשאלה אם היא חושבת שעוד אמן כמו שאקירה יכול להיווצר בחייה ואמרה: "אני תמיד מקווה שמישהו לטיני יצליח במה שהוא עושה, וכמובן במוזיקה ללא ספק". הצלחתה של שאקירה עם האלבום הפיחה את הרצון אצל אמנים לטיניים רבים לפרוץ לשוק הבין לאומי.

יכולתה של שאקירה לרקוד ריקודי בטן הובאה לתשומת לב בתקופה זו, בעיקר בשל הקליפ לשיר "Whenever, Wherever". השיר הפך למפורסם גם בשל השורה: "מזל שהשדיים שלי קטנים וצנועים ככה לא היית מתבלבל בינם לבין ההרים", שזכתה לתשומת לב מיוחדת ולביקורות חיוביות. לפי סטיב יואי מ-"Allmusic", נאמר כי: "מבקרים רבים יהיו מחולקים לאפקטיביות של המילים באנגלית של שאקירה, אבל כמעט כולם יסכימו על הדימויים הפואטיים הייחודיים שלה." השירים "Whenever, Wherever" ו-"Underneath Your Clothes" הפכו לבין השירים המפורסמים ביותר של הזמרת.

הצלחה מסחרית
------------

באוסטריה האלבום הגיע למקום הראשון ושהה 71 שבועות במצעד 40 האלבומים המובילים והגיע למעמד "פלטינה כפולה". באזור פלנדריה הבלגית ההולנדית האלבום הגיע למקום הראשון, ובאזור ולוניה הגיע האלבום למקום ה-5. במצעד האלבני-הפיני האלבום גם הגיע למקום הראשון ושהה 49 שבועות במצעד והגיע למעמד "פלטינה משולשת" במדינה. בצרפת הגיע האלבום למקום ה-5 ושהה במצעד 89 שבועות מה שהביא לכך שזכה למעמד "פלטינה כפולה", מה שהפך אותו לאלבום הכי מצליח של הזמרת במדינה עד צאת אלבומה התשיעי אשר הגיע למעמד יהלום. בגרמניה האלבום הגיע למקום השני ושהה 31 שבועות במצעד. סך הכל הצליח למכור במדינה 750 אלף עותקים ובכך הגיע למעמד של "פלטינה משולשת". בהונגריה האלבום הגיע למקום הרביעי והפך לאלבום המצליח ביותר שלה במצעד זה, עד צאת אלבומה התשיעי. האלבום הגיע ל"מעמד פלטינה", והפך לאלבום השני מצליח ביותר בכל הקריירה של הזמרת במדינה זו.

באיטליה הגיע האלבום למקום השני, וגם בספרד והגיע למעמד "פלטינה מחומשת". בשוודיה האלבום הגיע למקום הראשון ושהה שם במשך 3 שבועות והגיע ל"מעמד פלטינה כפולה". בשווייץ האלבום הגיע למקום הראשון ושהה שם סך הכל 84 שבועות במצעד, ובסופו של דבר זכה למעמד "פלטינה מחומשת". בבריטניה האלבום הגיע למקום השני והגיע במדינה למעמד "פלטינה כפולה". בשנת 2002 האלבום הגיע למכירות של 4 מיליון עותקים באירופה בלבד.

באוסטרליה האלבום הגיע למקום הראשון ושהה שם 54 שבועות במצעד, ובכך הפך לאלבום הנשי הנמכר ביותר במדינה לאותה שנה ולאלבום השני הנמכר ביותר במדינה אחרי אלבומו של אמינם. בניו זילנד האלבום הגיע למקום הרביעי ושהה שם 47 שבועות. עד שנת 2003 האלבום הגיע למעמד "פלטינה משולשת" במדינה.

בקנדה האלבום הגיע למקום הראשון והגיע למעמד של "6 פלטינות", עם מכירות של חצי מיליון עותקים במדינה. בארצות הברית האלבום הגיע למקום השלישי עם מכירות של 200 אלף עותקים בשבוע הראשון, ונשאר שם במשך 61 שבועות. לאחר כחצי שנה מיציאת האלבום, הוא הגיע למעמד "פלטינה משולשת" ונכון לשנת 2014 מכירותיו עומדות על 3.5 מיליון עותקים במדינה. בשנת 2002 האלבום היה לאלבום השביעי הכי מצליח בעולם ונכון להיום הוא נחשב לאחד מהאלבומים המצליחים ביותר בהיסטוריה עם מכירות של 20 מיליון עותקים.

ביקורות
-------

הביקורות לאלבום היו מעורבות. אלכס הנדרסון מ-*AllMusic* שיבח את יכולות כתיבת השירים של שאקירה באנגלית, וכינה אותה "אתגר שהיא מטפלת בו בצורה מרשימה, שאקירה, כך מתברר, שרה באנגלית משכנעת למדי", וגם שיבח את הסגנונות המוזיקליים השונים באלבום ואמר: "היא שילבה בהצלחה פופ רוק עם כל דבר, החל מהשיר "Objection (Tango)", דרך השיר "Whenever, Wherever" שמשלב מוזיקה אינדיאנית, ועד לשיר "Eyes like Yours" שמשלב מוזיקה ים תיכונית. *Dónde Están los Ladrones?* הוא אמנם האלבום החשוב ביותר שלה, אך *Laundry Service* הוא אלבום הבכורה באנגלית הטוב ביותר שהוציא אמן סולו דרום אמריקאי." גם בילבורד ציינו לשבח את ערבוב הסגנונות המוזיקליים ואמרו: "שאקירה מוצאת את עצמה כאמן שלא מפחד ממיזוג של סגנונות מוזיקליים", ואף החמיאו ליכולות הווקליות של שאקירה. "Entertainment.ie", הביעו ביקורת שלילית על האלבום: "התוכן הלירי סוריאליסטי, ההפקה לא פחות מוזרה וסולו גיטרה מוזר שנמצא בתוך התבנית של הרוק הרך. האלבום לא יכול להיקרא אלבום נהדר מכיוון שהוא חוצה את הקו הדק שיש בין לבין מוזר למפליא. אך בכל זאת אי אפשר להתכחש למאפייני הכוכב ("star quality") שיש לה, שרק בגללם שווה להאזין לאלבום לפחות פעמיים".

אלכסיס פטרידיס מ"הגרדיאן" שיבח את מקוריותה של שאקירה, והוסיף כי "בעידן של אלילי פופ ללא אישיות, האקסצנטריות המפוארת של שאקירה הופכת אותה לכוכבת אמיתית". "כל שיר מכיל לפחות צליל אחד יוצא דופן ויכול להיות יצירתו של הרוק הסוריאליסטי של שנות ה-70, קפטן ביפהארט". למרות זאת, הוא טען כי השימוש בסימפולים הוא למעשה גנבה ספרותית, וכי לא ניתן לטעון שהאלבום הוא פריצת דרך אומנותית. עם זאת, "ההפקה הרעשנית והמילים של השירים הם מדהימים וייחודיים". מבקר המוזיקה רוברט קריסטו כינה את האלבום "האלבום של שר שמעולם לא הוקלט", ויחס זאת לשילוב של סגנונות המזרח התיכון של שאקירה באלבום. הוא ציין כי "התיאבון הסגנוני של הכוכבת הקולומביאנית הזו הוא רוק טהור", והעריך את כתיבת השירים של שאקירה. קריסטגאו גם ציין את השינוי המתמיד של הגוון בשירה. ליסה אוליבר מ-*Yahoo!* אמרה כי: "הניסויים של שאקירה עם סגנונות שונים מניבים תוצאות אבל התקשתה עם קו העיצוב של הדיסק", ואמרה: "הבעיה הגדולה ביותר עם האלבום שהוא התקן נגד העתקה שהופך את הדיסק חסר תועלת ולכל דבר אחר מלבד נגן תקליטים קונבנציונלי. חבל כי אז היא יכלה להרחיב את קהל הקונים שלה אם המאזינים לא היו צריכים לשמוע את האלבום רק דרך המחשב".

לעומת זאת, דייוויד בראון מאנטרטיינמנט ויקלי נתן ביקורת שלילית לאלבום וכינה אותו "סיוט אולטימטיבי", מכיוון שלטענתו שילוב של הרבה ז'אנרים שונים יכולים לגרום לאלבום להישמע מבלבל: "פופ, סקא פופ, רוק, רוק רך ועוד גורם לה לבגוד במבטא הספרדי או בכל מורשת אחרת (היא לא יכולה להחליט אם היא רוצה להישמע כמו אלאניס מוריסט, או שאניה טוויין)". מטא קיבולה מ-*PopMatters* נתן ביקורת מעורבת לאלבום, הוא החמיא למילים של השירים אך אך הביע אכזבה באופן הייצור של האלבום אותו כינה "גנרי". הוא הרגיש שהאלבום "בטוח מאוד" וניחש שהסיבה לכך נובעת מהמעורבות של גלוריה אסטפן. ארנסטו לכנר מרולינג סטון החמיא לקולה של הזמרת כאשר כינה אותו כ"כלי פראי ויפה", אך העיר כי מעורבותו של "גדוד מפיקים וכותבי שירים" גרמה לשאקירה להישמע "מטופשת לחלוטין", ואף הטיח ביקורת בניסיון של הזמרת לערב פולקלור לטיני אמריקאי.

רשימת רצועות
------------


| *Laundry Service* |
| --- |
| מס' | שם | כותב(ים) | משך |
| 1. | Objection (Tango) | שאקירה | 3:44 |
| 2. | Underneath Your Clothes | שאקירה, לסטר מנדז | 3:45 |
| 3. | Whenever, Wherever | שאקירה, טים מיטשל, גלוריה אסטפן | 3:16 |
| 4. | Rules | שאקירה, מנדז | 3:40 |
| 5. | The One | שאקירה, גלן בלרד | 3:43 |
| 6. | Ready for the Good Times | שאקירה, מנדז | 4:14 |
| 7. | Fool | שאקירה, ברנד בוקלי | 3:51 |
| 8. | Te Dejo Madrid | שאקירה, מיטשל, ג'ורג' נוריאגה | 3:07 |
| 9. | Poem to a Horse | שאקירה, לואיס פרננדו אוצ'ואה | 4:09 |
| 10. | Que Me Quedes Tú | שאקירה, אוצ'ואה | 4:48 |
| 11. | Eyes Like Yours (Ojos Así) | שאקירה, אסטפן, חבייר גרזה, פבלו פלורס | 3:58 |
| 12. | Suerte (Whenever, Wherever) | שאקירה, מיטשל | 3:16 |
| 13. | Te Aviso, Te Anuncio (Tango) | שאקירה | 3:43 |
| **משך כולל:** | **49:14** |


| *Servicio de Lavandería* – גרסה בלעדית לדרום אמריקה וספרד |
| --- |
| מס' | שם | משך |
| 1. | Suerte | 3:16 |
| 2. | Underneath Your Clothes | 3:45 |
| 3. | Te Aviso, Te Anuncio (Tango) | 3:43 |
| 4. | Que Me Quedes Tú | 4:48 |
| 5. | Rules | 3:40 |
| 6. | The One | 3:43 |
| 7. | Ready for the Good Times | 4:14 |
| 8. | Fool | 3:51 |
| 9. | Te Dejo Madrid | 3:07 |
| 10. | Poem to a Horse | 4:09 |
| 11. | Eyes Like Yours (Ojos Así) | 3:58 |
| 12. | Whenever, Wherever | 3:16 |
| 13. | Objection (Tango) | 3:44 |

| מהדורה בלעדית ליפן |
| --- |
| מס' | שם | כותב(ים) | משך |
| 14. | Ojos Así | שאקירה, גרזה, פלורס | 3:57 |

| מהדורה מוגבלת |
| --- |
| מס' | שם | משך |
| 14. | Whenever, Whereve (Sahara mix)  | 3:58 |
| 15. | Underneath Your Clothes (גרסה אקוסטית)  | 3:57 |
| 16. | Underneath Your Clothes (גרסת אפרו-פאנק)  | 3:54 |

| גרסת DVD מוגבלת |
| --- |
| מס' | שם | משך |
| 1. | Objection (Tango) (ביצוע מתוך טקס VMA של 2002)  | 4:02 |
| 2. | MTV's Making of ′Objection (Tango) | 15:20 |
| 3. | Objection (Tango) (קליפ רשמי)  | 4:32 |

צוות
----

* שאקירה – הפקה, כתיבה, עיבוד, שירה, הרמוניקה ועיצוב עטיפת אלבום
* אמיליו אסטפן – הפקה בפועל, שימוש בכלי הקשה
* טרי מאנינג – הנדסת קול
* חבייר גרזה – הפקה, הנדסת קול, סימפול, עיבוד
* טים מיטשל – הפקה, עיבוד, נגינה בגיטרה ומנדולינה, הנדסת קול
* פבלו פלורס – הפקה, עיבוד תיכנות
* לואיס פרננדו אוצ'ואה – עיבוד, נגינה על גיטרה וקלידים
* חורחה קלנדרי – עיבוד ועיבוד פסנתר
* דוד קמפבל – מנצח
* אלפרד פיגרואה – הנדסת קול
* קווין דילון – ריכוז הפקה
* סטיבן מנזס – ריכוז סטודיו
* אדם זימון – גיטרה
* טים פירס – גיטרה
* בריאן ריי – גיטרה
* פול בושנל – גיטרה בס
* חוליו הרננדס – גיטרה בס
* פבלו אסלן – אקוסטית בס
* ברנדן בקלי – תופים, כלי הקשה
* ג'וזף קוודו – תופים, כלי הקשה
* אברהם לבוראל – תופים
* אייב לורפיאל – תופים
* אדווין בונייה – כלי הקשה
* ריצ'רד בראבו – כלי הקשה
* ארצ'י פנה – כלי הקשה
* דוד אלסינה – בנדוניון

מיקומי שיא
----------

האלבום זכה להצלחה עולמית רבה, והפך לאחד מהאלבומים המצליחים ביותר של הזמרת, ולאחד מהאלבומים הנשיים המצליחים ביותר בכל הזמנים, כאשר הגיע לצמרות מצעדים רבות ואף נכנס למצעדי סוף שנה רבים.

| 
‏‏‏  **מצעדים ודירוגים (2001–2002)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 2 |
|  ארגנטינה | ארגנטינה הוט 100 | 3 |
|  ארצות הברית | בילבורד 200 | 3 |
|  בריטניה | מצעד האלבומים הבריטי | 2 |
|  גרמניה | GfK – טופ 100 | 2 |
|  דנמרק | היטליסטן | 3 |
|  הולנד | מצעד 100 האלבומים ההולנדיים | 4 |
|  הונגריה | Mahasz | 4 |
|  ולוניה | אולטראטופ 40 | 5 |
|  יוון | IFPI Greece | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 2 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צרפת | SNEP | 5 |
|  קנדה | מצעד האלבומים הקנדי | 1 |
|  קרואטיה | טופ ליסטה | 9 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |

| 
‏‏‏  **מצעדי סוף שנה (2001)** |
| --- |
| מדינה | מצעד | מיקום שיא |
|  ארגנטינה | ארגנטינה הוט 100 | 8 |

| 
‏‏‏  **מצעדי סוף שנה (2002)** |
| --- |
| מדינה | מצעד | מיקום שיא |
|  אוסטרליה | מצעד האלבומים האוסטרלי | 3 |
|  אירופה | מצעד האלבומים האירופאי | 1 |
|  אירלנד | מצעד האלבומים האירי | 6 |
|  ארצות הברית | בילבורד 200 | 11 |
|  בריטניה | מצעד האלבומים הבריטי | 23 |
|  גרמניה | GfK – טופ 100 | 2 |
|  הולנד | מצעד 100 האלבומים ההולנדיים | 2 |
|  ולוניה | אולטראטופ 40 | 12 |
|  פלנדריה | אולטראטופ 50 | 7 |
|  צרפת | SNEP | 16 |
|  שווייץ | המצעד השווייצרי | 1 |

| 
‏‏‏  **מצעדי סוף שנה (2003)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 47 |
|  אוסטרליה | מצעד האלבומים האוסטרלי | 50 |
|  הולנד | מצעד 100 האלבומים ההולנדיים | 32 |
|  הונגריה | Mahasz | 73 |
|  ולוניה | אולטראטופ 40 | 41 |
|  פלנדריה | אולטראטופ 50 | 60 |
|  צרפת | SNEP | 30 |
|  שווייץ | המצעד השווייצרי | 53 |

| 
‏‏‏  **מצעדי עשור (2000–2009)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 17 |
|  אוסטרליה | מצעד האלבומים האוסטרלי | 43 |
|  ארצות הברית | בילבורד 200 | 114 |
|  הולנד | מצעד 100 האלבומים ההולנדיים | 21 |

נתוני מכירות
------------

| מקום | תארים | מכירות |
| --- | --- | --- |
| אוסטריה (IFPI Austria) | פלטינה 2× | 30,000 |
| אוסטרליה (ARIA) | פלטינה 6× | 420,000 |
| אינדונזיה (ASIRI) | זהב | 5,000 |
| ארגנטינה (CAPIF) | פלטינה 2× | 80,000 |
| ארצות הברית (RIAA) | פלטינה 3× | 3,700,000 |
| בלגיה (BEA) | פלטינה | 50,000 |
| ברזיל (Pro-Música Brasil) | זהב | 50,000 |
| בריטניה (BPI) | פלטינה 2× | 888,726 |
| גרמניה (BVMI) | זהב 5× | 750,000 |
| דנמרק (IFPI Denmark) | פלטינה | 50,000 |
| דרום אפריקה (RiSA) | פלטינה | 50,000 |
| דרום קוריאה (Gaon) | פלטינה | 10,000 |
| הודו (IMI) | פלטינה 2× | 200,000 |
| הולנד (NVPI) | פלטינה 2× | 160,000 |
| הונג קונג (IFPI Hong Kong) | זהב | 25,000 |
| הונגריה (MAHASZ) | פלטינה | 30,000 |
| ונצואלה (APFV) | פלטינה 2× | 149,733 |
| טאיוואן (RIT) | פלטינה | 50,000 |
| יוון (IFPI Greece) | פלטינה | 30,000 |
| יפן (Oricon Charts) | פלטינה | 101,720 |
| מצרים (IFPI Egypt) | פלטינה 3× | 300,000 |
| מקסיקו (AMPROFON) | פלטינה 2× | 300,000 |
| נורווגיה (IFPI Norway) | פלטינה | 50,000 |
| ניו זילנד (RMNZ) | פלטינה 3× | 45,000 |
| סינגפור (RIAS) | זהב | 6,000 |
| ספרד (PROMUSICAE) | פלטינה 5× | 500,000 |
| פולין (ZPAV) | פלטינה | 100,000 |
| פינלנד (Musiikkituottajat) | פלטינה 3× | 90,140 |
| צרפת (SNEP) | פלטינה 2× | 600,000 |
| קולומביה (ASINCOL) | פלטינה 2× | 60,000 |
| קנדה (Music Canada) | פלטינה 5× | 500,000 |
| שוודיה (GLF) | פלטינה 2× | 160,000 |
| שווייץ (IFPI Switzerland) | פלטינה 5× | 200,000 |
| סיכום |
| אירופה (IFPI) | פלטינה 4× | 4,000,000 |
| בכל העולם | — | 20,000,000 |

קישורים חיצוניים
----------------

* מידע על האלבום *Laundry Service* באתר MusicBrainz
* מידע על האלבום *Laundry Service* באתר AllMusic
* האלבום *Laundry Service* באתר Discogs
* האלבום *Laundry Service* באתר ספוטיפיי
* האלבום *Laundry Service* באתר יוטיוב

הערות שוליים
------------

1. ↑  "Laundry Service". *Rolling Stone*. נבדק ב-2018-01-23.
2. 1 2 3  Alexis Petridis, CD of the week: Shakira, Laundry Service, the Guardian, ‏2002-03-08
3. ↑  *Laundry Service by Shakira*, נבדק ב-2018-01-23
4. ↑  "Review: Laundry Service by Shakira - DemonsZone". *DemonsZone* (באנגלית בריטית). אורכב מ-המקור ב-2018-01-24. נבדק ב-2018-01-23.
5. ↑  "Shakira: Laundry Service". *PopMatters* (באנגלית). 2001-11-12. נבדק ב-2018-01-23.
6. ↑  Laundry Service Album by Shakira review, www.reviewstream.com
7. ↑  Laundry Service - Shakira | Songs, Reviews, Credits | AllMusic, AllMusic
8. 1 2 3 4 5  Stats: SHAKIRA : The Receipts - Classic ATRL, classic.atrl.net (באנגלית) (ארכיון)
9. 1 2  shakiraVEVO (2009-10-03), *Shakira - Whenever, Wherever*, נבדק ב-2018-01-23
10. 1 2  YouTube - Most Viewed Music Videos Published Before 2010, kworb.net
11. 1 2  Shakira YouTube Statistics and History, kworb.net
12. ↑  Steffen Hung, spanishcharts.com - Shakira - Objection (Tango), spanishcharts.com
13. ↑  Steffen Hung, spanishcharts.com - Spanish charts portal, spanishcharts.com
14. ↑  Steffen Hung, spanishcharts.com - Shakira - Te dejo Madrid, spanishcharts.com
15. ↑  Steffen Hung, spanishcharts.com - Shakira - The One, spanishcharts.com
16. ↑  Shakira Average Setlists of tour: Tour of the Mongoose | setlist.fm, www.setlist.fm
17. ↑  Tour of the Mongoose Resource | Learn About, Share and Discuss Tour of the Mongoose At Popflock.com, www.popflock.com (באנגלית)
18. ↑  Steffen Hung, spanishcharts.com - Shakira - Laundry Service, spanishcharts.com
19. ↑  Ireland's Top 50 biggest female artist albums, www.officialcharts.com (באנגלית)
20. ↑  Shakira - Laundry Service : Washed And Dried, Discogs (באנגלית)
21. ↑  Nielsen Business Media Inc, **Billboard**, Nielsen Business Media, Inc. 2001-11-10. (באנגלית)
22. ↑  Katherine Krohn, **Biography Shakira**, Twenty-First Century Books, 2007-10-01. (באנגלית)
23. 1 2 3  "Gloria Estefan Week: Will There Ever Be Another Shakira? Gloria Thinks So!". *LATINA* (באנגלית). נבדק ב-2018-01-23.
24. ↑  "Gloria Estefan 'Fought Hard' for Shakira: 'Oprah's Next Chapter' Clip". *Billboard* (באנגלית). נבדק ב-2018-01-23.
25. 1 2 3 4  "Shakira Cover Story: Cultural Fusion | Faze". *Faze* (באנגלית אמריקאית). 2014-12-25. נבדק ב-2018-01-23.
26. ↑  אתר למנויים בלבד Julia Llewllyn Smith, ‏Shakira interview, The Telegraph, 1 September 2009
27. 1 2 3 4  Laundry Service - Shakira | Songs, Reviews, Credits | AllMusic, AllMusic
28. 1 2 3  Nielsen Business Media Inc, **Billboard**, Nielsen Business Media, Inc. 2001-11-10. (באנגלית)
29. ↑  Barnes & Noble, Laundry Service, Barnes & Noble (באנגלית)
30. ↑  "Laundry Service". *Billboard*. נבדק ב-2018-01-23.
31. 1 2 3 4 5  "Shakira: Laundry Service". *PopMatters* (באנגלית). 2001-11-12. נבדק ב-2018-01-23.
32. 1 2 3 4 5  Shakira 'Laundry Service' Album Review, New album reviews and latest album releases on Yahoo! Music, ‏2011-07-18
33. ↑  Nielsen Business Media Inc, **Billboard**, Nielsen Business Media, Inc. 2001-10-13. (באנגלית)
34. ↑  Steffen Hung, australian-charts.com - Shakira - Whenever Wherever, australian-charts.com
35. ↑  Steffen Hung, Shakira - Whenever Wherever, austriancharts.at
36. ↑  Steffen Hung, lescharts.com - Shakira - Whenever Wherever, lescharts.com
37. ↑  Home - Offizielle Deutsche Charts, www.officialcharts.de (בגרמנית)
38. ↑  Steffen Hung, italiancharts.com - Shakira - Whenever Wherever, italiancharts.com
39. ↑  "Shakira Whenever, Wherever Chart History". *Billboard*. נבדק ב-2018-01-23.
40. ↑  "Shakira". *Billboard*. נבדק ב-2018-01-23.
41. ↑  Index, www.mediatraffic.de
42. ↑  Shakira Biography, Rolling Stone
43. ↑  iTunes - Music - Underneath Your Clothes - Single by Shakira, ‏2014-02-24
44. ↑  Steffen Hung, australian-charts.com - Shakira - Underneath Your Clothes, australian-charts.com
45. ↑  Nielsen Business Media Inc, **Billboard**, Nielsen Business Media, Inc. 2002-07-06. (באנגלית)
46. ↑  Steffen Hung, australian-charts.com - Shakira - Objection (Tango), australian-charts.com
47. ↑  Steffen Hung, Shakira - Objection (Tango), hitparade.ch
48. ↑  ARIA Charts - Accreditations - 2002 Singles, www.aria.com.au (באנגלית)
49. ↑  "Les Certifications - SNEP". *SNEP* (בצרפתית). 2013-11-01. אורכב מ-המקור ב-2017-08-27. נבדק ב-2018-01-23.
50. ↑  Shakira - Te Dejo Madrid CD Single, www.cduniverse.com
51. ↑  Steffen Hung, spanishcharts.com - Spanish charts portal, spanishcharts.com
52. ↑  Shakira, Billboard
53. ↑  Steffen Hung, spanishcharts.com - Spanish charts portal, spanishcharts.com
54. 1 2  Album Search for "laundry service", AllMusic
55. ↑  iTunes, Apple (באנגלית)
56. ↑  Music – Music News, New Songs, Videos, Music Shows and Playlists from MTV, www.mtv.com
57. ↑  IFPI Austria - Verband der Österreichischen Musikwirtschaft, ‏2011-05-11
58. ↑  Nielsen Business Media Inc, **Billboard**, Nielsen Business Media, Inc. 2003-02-08. (באנגלית)
59. ↑  SHAKIRA IN-HOUSE RECORD AWARDS - Current price: $50, www.julienslive.com (באנגלית)
60. ↑  "CAPIF - Representando a la Industria Argentina de la Música". *archive.is*. 2011-07-06. נבדק ב-2018-03-16.
61. ↑  "Gold & Platinum - RIAA". *RIAA* (באנגלית אמריקאית). נבדק ב-2018-03-16.
62. ↑  "Shakira: The 'She Wolf' Billboard Cover Story". *Billboard*. נבדק ב-2018-03-16.
63. ↑  ULTRATOP, www.ultratop.be
64. ↑  "CERTIFICADOS - Pro-Música Brasil". *Pro-Música Brasil* (בBrazilian Portuguese). נבדק ב-2018-03-16.
65. ↑  WebCite query result, www.webcitation.org (באנגלית)
66. ↑  Official Charts Analysis: The Beatles' Sgt Pepper's returns to No.1 after 50 years, Music Week (באנגלית)
67. ↑  Bundesverband Musikindustrie: Gold-/Platin-Datenbank, ‏2013-12-02
68. ↑  Hitlisten.NU, Hitlisten.NU
69. ↑  Mi2N: Music Divas & Rock Bands Top South African Certifications, www.mi2n.com (ארכיון)
70. ↑  Fan Of Music - South Korea Database, fanofmusic.free.fr
71. 1 2 3  SHAKIRA LAUNDRY SERVICE IN-HOUSE RECORD AWARDS - Current price: $50, www.julienslive.com (באנגלית)
72. ↑  , track.tkbo.com
73. ↑  , www.ifpihk.org
74. ↑  lightmedia.hu, Adatbázis - Arany- és platinalemezek - Hivatalos magyar slágerlisták, zene.slagerlistak.hu
75. 1 2  ´Laundry Service´ de Shakira ya es disco de platino | 20011218, ‏2013-12-02
76. ↑  Untitled Document, www.estampas.com (ארכיון)
77. ↑  華夏導報, epaper.pccu.edu.tw
78. ↑  華夏導報, epaper.pccu.edu.tw
79. ↑  Ελληνικό Chart, ‏2003-08-06
80. ↑  ORICON NEWS, ORICON NEWS (ביפנית)
81. ↑  AMPROFON, www.amprofon.com.mx
82. ↑  IFPI Norsk platebransje, ‏2011-07-24
83. ↑  Vodafone New Zealand Music Awards, rianz.org.nz (באנגלית)
84. ↑  Wayback Machine, ‏2013-10-17
85. ↑  Onyx Sp. z o.o. tel. +48 572 400 000, www.onyx.pl, ZPAV :: Bestsellery i wyróżnienia - Strona główna, bestsellery.zpav.pl
86. ↑  Musiikkituottajat - Tilastot - Kulta- ja platinalevyt, www.ifpi.fi (בפינית) (ארכיון)
87. ↑  Musiikkituottajat – Tilastot – Kulta- ja platinalevyt, www.ifpi.fi (בפינית) (ארכיון)
88. ↑  "Les Certifications - SNEP". *SNEP* (בצרפתית). 2013-11-01. אורכב מ-המקור ב-2018-03-17. נבדק ב-2018-03-16.
89. ↑  Page not found, Music Canada (באנגלית)
90. ↑  Sverigetopplistan - Sveriges Officiella Topplista, www.sverigetopplistan.se (ב־)
91. ↑  Steffen Hung, The Official Swiss Charts and Music Community, www.swisscharts.com
92. ↑  IFPI Platinum Europe Awards - 2002, ‏2013-10-16
93. ↑  Stats: SHAKIRA : The Receipts - Classic ATRL, classic.atrl.net (באנגלית) (ארכיון)

| שאקירה |
| --- |
| דיסקוגרפיה • וידאוגרפיה • שירים • סיבובי הופעות • פרסים ומועמדויות |
| אלבומי אולפן | *Magia* • *Peligro* • *Pies Descalzos* • *Dónde Están los Ladrones?* • *Laundry Service* • *Fijación Oral, Vol. 1* • *Oral Fixation, Vol. 2* • *She Wolf* • *Sale el Sol* • *Shakira* • *El Dorado* • *Las Mujeres Ya No Lloran* |
| מיני-אלבומים | *The Pepsi EP* • *Love in the Time of Cholera* |
| אלבומי הופעה | *MTV Unplugged* • *Live & off the Record* • *Oral Fixation Tour* • *Live from Paris* • *Shakira in Concert: El Dorado World Tour* |
| אלבומים אחרים | *The Remixes* • *Colección de Oro* • *Grandes Éxitos* • *Oral Fixation, Vol. 1 & 2* |
| סיבובי הופעות | Tour Pies Descalzos • Tour Anfibio • Tour of the Mongoose • Oral Fixation Tour • The Sun Comes Out World Tour • El Dorado World Tour |
| ערכים קשורים | Gerard Piqué • *Love Rocks Starring Shakira* • Barefoot Foundation |

| שאקירה – שירים |
| --- |
| *Magia* | "Magia" • "Lejos de tu Amor" • "Esta Noche Voy Contigo" • "Sueños" |
| *Peligro* | "Peligro" • "Brujería" • "Eres" • "Tú Serás la Historia de Mi Vida" |
| *Pies Descalzos* | "Estoy Aquí" • "Quiero" • "¿Dónde Estás Corazón?" • "Pienso en Ti" • "Pies Descalzos, Sueños Blancos" • "Un Poco de Amor" • "Antología" • "Se Quiere, Se Mata" |
| *Dónde Están los Ladrones?* | "Ciega, Sordomuda" • "Si Te Vas" • "Inevitable" • "Moscas en la Casa" • "No Creo" • "Octavo Día" • "Ojos Así" • "Tú" |
| *Laundry Service* | "Whenever, Wherever" • "Ready" • "Underneath Your Clothes" • "Rules" • "Objection" • "Fool" • "Te Dejo Madrid" • "Que Me Quedes Tú" • "The One" • "Poem to a Horse" |
| *The Pepsi EP* | "Ask for More" • "Knock On My Door" • "Inevitable" |
| *Fijación Oral, Vol. 1* | "La Tortura" • "No" • "Obtener un Sí" • "Día de Enero" • "Lo Imprescindible" • "La Pared" • "Día Especial" • "Las de la Intuición" |
| *Oral Fixation, Vol. 2* | "How Do You Do" • "Don't Bother" • "Animal City" • "Hips Don't Lie" • "Hey You" • "Illegal" • "Timor" |
| *Love in the Time of Cholera* | "Hay Amores" • "Despedida" • "Pienso en Ti" |
| *She Wolf* | "She Wolf" • "Good Stuff" • "Did It Again" • "Long Time" • "Give It Up to Me" • "Why Wait" • "Gypsy" |
| *Sale el Sol* | "Loca" • "Devoción" • "Sale el Sol" • "Rabiosa" • "Gordita" • "Antes de las Seis" • "Mariposas" • "Lo Que Más" • "Addicted to You" |
| *Shakira* | "Can't Remember to Forget You" • "You Don't Care About Me" • "Medicine" • "Loca por Ti" • "Cut Me Deep" • "Empire" • "23" • "Dare (La La La)" |
| *El Dorado* | "Me Enamoré" • "Nada" • "Chantaje" • "When a Woman" • "Amarillo" • "Perro Fiel" • "Trap" • "Coconut Tree" • "What We Said" • "Toneladas" |
| *Las Mujeres Ya No Lloran* | "Te Felicito" • "Monotonía" • "Shakira: Bzrp Music Sessions, Vol. 53" • "TQG" • "Acróstico" • "Copa Vacía" • "El Jefe" |
| השתתפות בסינגלים | "Te Lo Agradezco, Pero No" • "Beautiful Liar" • "Get It Started" • "Dançando" • "Mi Verdad" • "La Bicicleta" • "Deja Vu" • "Comme moi" • "Don't You Worry" |
| שירי צדקה | "El Ultimo Adios (The Last Goodbye)" • "I'll Stand by You" • "Somos El Mundo 25 Por Haiti" • "What More Can I Give" • "Todo Para Ti" |
| סינגלים אחרים | "Waka Waka (This Time for Africa)" • "Je l'aime à mourir" • "Try Everything" • "Clandestino" • "Tutu (Remix)" • "Me Gusta" • "Girl like Me" • "Don't Wait Up" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 2dbd0eff-17ce-34da-83f1-c707a199bc1e

 |